stanford-oval/wikipedia huggingface dataset:
מועד לכל חי
שם הספר

”ממילא רווחא למצוא טעם לקריאת ספר התורה הזה מועד לכל חי כי יען הבאתי אל תוכו דיני מועד וימים טובים אשר בזכותם זכינו לחיים, כי כן לכל חי הוא גימטריה לחיים כלומר מועד לחיים כי המועדים וימים טובים ניתנו לישראל לחיים טובים ולשלום” (מועד לכל חי, פתיחת הספר) עוד כותב החבי"ף כי גימטריה לחיים הנ"ל היא כי אם נותן אדם צדקה לכל חי בחגים ובמועדים זוכה לשמחה לשלום ולחיים. עוד טעם לקריאת הספר בשם זה היא שהגימטריה לחיים-כל חי מסמלת את הדינים והמוסר והאזהרות בענייני המועדים יזכו את הקורא לקנות הארה קדושה בשמחתו ולהחיות את נפשו. סיבה נוספת שמביא הרב היא שזהו ספרו ה18 (ח"י). סיבה חמישית לשם הספר מועד לכל חי הוא כי בגימטריה ירח, על שם הכתוב "עשה ירח למועדים", וכן על שם סבו ורבו של המחבר, רבי רפאל יוסף חזן, המכונה היר"ח.
מטרת הספר ומבנהו

הספר נועד להיות ספר דינים ומוסר המשולבים זה בזה, בדרכו של חלק מספרי החיד"א, כדי לקיים את משאלת סבו, הרב רפאל יוסף חזן:
וזכור אזכרנו לטובה ולברכה אידכר לן זכותיה דיוסף צדיקא גדול אדוננו הגאון מרן זקני כמהר"ר יוסף רפאל חזן ז"ל אור הירח, אשר בהיותי קטן עומד ומשמש לפניו, כה אמר אלי, כי בראותו גודל חכמת תורתו מהרב הגדול ומפורסם חיד"א ז"ל, אשר בספריו הקדושים כי רבים המה בגופי הלכות אמרות טהורות ודרושים נחמדים, איני מתקנא בו כי אם על ספריו הקטנים כמו "מורה באצבע" ו"לב דוד" וכדומה להם, שהוא מוסר ודינים שיד כל אדם שוה בו, אחד חכם ואחד תם קורין בו, והבעלי בתים ישאהו בחיקו והיתה עמו וקרא בו בלכתו בדרך בים וביבשה מה שלא בא מידי, והיה משבח בתהלותיו החיבורים הללו יותר ויותר מכל שאר החיבורים הנוראים, יען כי נמצאים בתוכם מוסר מלכים ודינים המדרכים לאדם ליראת ה' ולעבדו בלבב שלם, ועל הכל גודל שכר המזכה את הרבים, זיע"א, זה תוכן דבריו
הספר מסודר לפי חודשי ומועדי השנה, כשהסימן הראשון פותח את הלכות חודש ניסן, ראש החדשים המקראי, וממשיך כאשר כותרות הסימנים הם לפי חודשים והמועדים, ולעיתים המועד מתחלק לכמה סימנים שונים.
מקום הדפסה

בשער הספר לא מוזכר מקום ההדפסה. ש. י. עגנון שיער כי מדובר בשאלוניקי. אברהם יערי קבע שמדובר באזמיר, וכך ציין, בליווי סימן שאלה, יצחק אייזיק בן יעקב. לשיטת שמעון עקשטיין בהתבסס על מבחנים שונים, כצורת האותיות ומספור הדפים, צדק עגנון והספר נדפס בשאלוניקי.
מהדורות

יצא לראשונה בשאלוניקי בשנת ה'תרכ"א כספר כיס, בהתאם למטרת הספר - שאדם ישא אותו בחיקו תמיד. מספר של מהדורות צילום יצאו, וביניהם של חברת אהבת שלום יחד עם "הוועד להוצאת ספריו של הגר"ח פאלאג'י זלה"ה שע"י ר' אברהם אלטלף" בירושלים תשל"ו, ובהוצאת שיח ישראל בשנת תשמ"ה. בשנת התשנ"ח נסדר הספר מחדש באותיות מרובעות ויצא בבני ברק בהוצאת מקש, ובהוצאה חדשה ומוגהת נוספת בבני ברק התשע"ד ובירושלים תשע"ד, ומהדורה חדשה ומוערת על ידי ישיבת שובי נפשי בשנת ה'תשפ"ג.
ראו גם

כף החיים (פאלאג'י)
לקריאה נוספת

מועד לכל חי, ירושלים ה'תשפ"ג, מבוא.
שמעון עקשטיין, תולדות החבי"ף, ירושלים, תשנ"ט, עמ' 410-409.
יש"י חסידה, רבי חיים פאלאג'י וספריו, ירושלים תשכ"ח, עמ' פג-פד.
הערות שוליים

↑  חלק ט' סימן פ"א
↑  שמואל יוסף עגנון, ימים נוראים, ירושלים וניו־יורק: שוקן, תש"ז, עמ' תד
↑  אברהם יערי, הדפוס העברי באזמיר, ארשת א, ירושלים, תשי"ט, עמ' 153 אחריו נטה גם יש"י חסידה, רבי חיים פאלאג'י וספריו, ירושלים תשכ"ח, עמ' פג
↑  יצחק אייזיק בן יעקב, אוצר הספרים, וילנא, עמ' 308
↑  שמעון עקשטיין, תולדות החבי"ף, ירושלים, תשנ"ט, עמ' 410-409
הלבנת אלמוגים
הערות שוליים

↑  מנהל האוקיינוס והאטמוספרה הלאומי, מהי הלבנת אלמוגים?, ‏06/16/24
1 2 3  '"`UNIQ--nowiki-00000001-QINU`"'מדענים: משבר הלבנת האלמוגים החמור ביותר אי־פעם מכה כעת באוקיינוסים, באתר הארץ, 16 באפריל 2024
↑  Readfearn, Graham (2024-04-15). "Global heating pushes coral reefs towards worst planet-wide mass bleaching on record". The Guardian (באנגלית בריטית). ISSN 0261-3077. נבדק ב-2024-04-16.
↑  אסף זבולוני, מעוז פיין ויונתן שקד, הלבנת אלמוגים במפרץ אילת – שוניות על סף נקודת מפנה?, אקולוגיה וסביבה 15(4), 2024
↑  '"`UNIQ--nowiki-00000005-QINU`"'ניר חסון,'"`UNIQ--nowiki-00000006-QINU`"'החום עשה את שלו: לראשונה נצפה אירוע משמעותי של הלבנת אלמוגים במפרץ אילת, באתר הארץ, 5 בנובמבר 2024
↑  The Guardian, חימום עולמי דוחף את שוניות האלמוגים לעבר הלבנת המסה הגרועה ביותר על פני כדור הארץ, ‏15 באפריל 2024
| --- | --- |
בקרת זהויות :  NLI: 987007554193005171  GND: 7629474-2  LCCN: sh2007002332
יחסי ליכטנשטיין–פורטוגל

| יחסי ליכטנשטיין–פורטוגל |
| --- | --- |
ליכטנשטיין: פורטוגל


ליכטנשטיין: פורטוגל
שטח (בקילומטר רבוע)
160: 92,090
אוכלוסייה
40,042: 10,416,330
תמ"ג (במיליוני דולרים)
7,365: 287,080
תמ"ג לנפש (בדולרים)
183,925: 27,561
משטר
מונרכיה חוקתית: רפובליקה

יחסי ליכטנשטיין–פורטוגל הם יחסי החוץ בין ליכטנשטיין לבין פורטוגל.
היסטוריה

במהלך מלחמת העולם השנייה, שתי המדינות נותרו נייטרליות ולא הושפעו מלוחמה ישירה, דבר שמעט מאוד מדינות אירופה הצליחו לעשות. ליכטנשטיין ופורטוגל היו חברות באיגוד הסחר החופשי האירופי מאז הקמתו ב-1960 ועד להצטרפות פורטוגל לאיחוד האירופי ב-1986.
ב-6 בפברואר 1992, שגריר פורטוגל בשווייץ, אוקטביו נטו ולריו, הפך לדיפלומט הפורטוגלי הראשון שהוסמך בליכטנשטיין. מאז, שתי המדינות מקיימות יחסים דיפלומטיים ישירים.
יחסי סחר

בשנת 2019 ליכטנשטיין החזיקה במקום ה-188 כלקוחה, ובמקום ה-154 כספקית בסחר החוץ עם פורטוגל. באותה שנה מוצרי מזון הפכו לקבוצת המוצרים העיקרית המיוצאת לליכטנשטיין, ואילו הקבוצות העיקריות של מוצרים מיובאים כללו מכשירים אופטיים ומדויקים וכימיקלים.
יקי בן חיים

יקי בן חיים (נולד ב-11 באוקטובר 1976) הוא ראש עיריית מגדל העמק. קודם היה איש עסקים וחבר מועצת העיר.
ביוגרפיה

נולד וגדל במגדל העמק. אביו עמרם כיהן כחבר מועצה וסגן ראש העיר מטעם המפד"ל.
למד בתלמוד תורה תורת אמת בחיפה.
בישיבה קטנה נר שמואל בירושלים ובישיבה גדולה בישיבת מסילת התורה ותקופה קצרה בישיבת מיר. בגיל 20 עזב את הישיבה התגייס לצה"ל ושירת כמשק שלישות בחטיבת הראל.
בגיל 16 ניהל את צעירי הליכוד בעיר ומאז פעיל פוליטית.
בשנת 2008 הקים את תנועת "הירוקים"
התמודד למועצת העיר וזכה במנדט אחד. החזיק בתיקי הספורט, צעירים ואיכות הסביבה. כיהן כחבר דירקטוריון החברה הכלכלית וכמנהל איגוד הכבאות.
בשנת 2013 התמודד למועצה בשנית קיבל שלושה מנדטים ושימש כיו"ר החברה כלכלית בעיר. כיהן כחבר בוועדות: תכנון ובנייה, מכרזים, איכות הסביבה, ביטחון, חינוך, וכחבר דירקטוריון אזה"ת שגיא 2000.
בשנת 2018 התמודד למועצת העיר ולראשות העיר מול ראש העיר אלי ברדה זכה ב־44% מהקולות והפסיד לברדה בפער של 900 קולות. קיבל שני מנדטים במועצה וכיהן כיו"ר האופוזיציה בעיר.
בבחירות לרשויות המקומיות בשנת 2024 עם פרישתו של ראש העיר אלי ברדה התמודד על ראשות העיר מול אלגריה בן קסוס וניצח לאחר שקיבל קרוב ל-70% מקולות הבוחרים, לעומת 30% לבן קסוס.
בן חיים בעלים של bhome חברה לשיווק נדל"ן. בעבר שימש כמנכ"ל בעמית נט טלקום בע"מ. מנהל אזור צפון בחברת אורנג'.
הוא בעל תואר ראשון במדע המדינה ממכללת עמק יזרעאל.
נשוי לעו"ד קרן בן חיים אב לשלושה ומתגורר במגדל העמק.
הערות שוליים

↑  כתבי ישראל היום,'"`UNIQ--nowiki-00000002-QINU`"'"הבנים של" שרצים לרשויות המקומיות: "התחלתי עם הפוליטיקה בכיתה ו'", באתר ישראל היום, 9 באוגוסט 2018
↑  דניאל דדון, השאיפה הפוליטית של חבר מועצת מגדל העמק יקי בן חיים, mynet העמק, 15 במרץ 2021.
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12171, התשפ"ד, 10 במרץ 2024, עמ' 4598
המופלאה: הרפתקאות ליידי באג וחתול שחור

| --- | --- |

כרזת הסרט בעברית
 מבוסס על:  הסדרה המונפשת "המופלאה: הרפתקאות ליידי באג" מאת תומאס אסטרוק
 בימוי:  ז'רמי זג
 הופק בידי:  ז'רמי זג אטון סומאש
 תסריט:  ז'רמי זג
 עריכה:  איוון תיבודו
 מדבבים:  אנוק אבוב בנז'מין בולן מארי נוננמאכר טיירי קזאזיאן אנטואן טומה פאני בלו מרסיאל לה מינו ז'ילבר לוי
 מוזיקה:  ז'רמי זג הארווי מייסון ג'וניור
 מדינה:  צרפת צרפת
 חברת הפקה:  ZAG Inc. ON Animation Studios The Awakening Production
 חברה מפיצה:  SND Films
 הקרנת בכורה:  11 ביוני 2023 (הגרנד רקס) (צר') צרפת 5 ביולי 2023 ישראל 27 ביולי 2023 28 ביולי 2023 (נטפליקס ארצות הברית)
 משך הקרנה:  105 דק' 
 שפת הסרט:  צרפתית
 סוגה:  סרט מוזיקלי, סרט גיבורי-על, סרט קומדיה, סרט פעולה, סרט פנטזיה, סרט הרפתקאות, סרט לכל המשפחה, סרט דרמה 
 תקציב:  80 מיליון יורו
 miraculous-lefilm.com
 דף הסרט ב־IMDb
 
המופלאה: הרפתקאות ליידי באג וחתול שחור (בצרפתית: Miraculous, le film; בתרגום חופשי לעברית: המופלאה: הסרט) הוא סרט גיבורי-על מוזיקלי מונפש צרפתי, שנכתב ובוים על ידי ג'רמי זאג. הסרט מהווה עיבוד לסדרת הטלוויזיה המונפשת "המופלאה: הרפתקאות ליידי באג", ועוקב אחר שני מתבגרים פריזאיים, מרינט דופן צ'אנג ואדריאן אגרסט, שהופכים לגיבורי-העל "חיפושית" ו"חתול שחור", בהתאמה, כדי להגן על העיר פריז מפני נבלי-על.
ז'רמי זג הכריז לראשונה על עיבוד קולנועי לסדרה בכנס הקומיקון באיסטנבול בשנת 2018. ההפקה החלה ב-2019, כשבמקביל אישר זג שהעלילה תחקור את מקורותיהם של הדמויות. זהו הסרט השני המבוסס על סדרה מונפשת של TF1, לאחר שהסרט "טוטלי ספייס: הסרט" המבוסס על הסדרה "טוטלי ספייס" עלה לשידור בשנת 2009.
בכורת הסרט נערכה בתיאטרון הגרנד רקס (צר') ב-11 ביוני 2023. בצרפת, הסרט עלה לאקרנים ב-5 ביולי 2023, תחת הפצתה של "SND Films"; בישראל, הסרט עלה לאקרנים ב-27 ביולי 2023. בנוסף, הסרט עלה לשירות הזרמת המדיה "נטפליקס" ב-28 ביולי 2023.
מתוכנן סרט המשך שיעלה בשנת 2027.
עלילה

מרינט דופן צ'אנג, מתבגרת הסובלת מחרדה חברתית, מגיעה לבית ספרה החדש; שם היא מתיידדת עם אליה סזאר, אך במקביל מציבה את עצמה תחת הכוונת של קלואי בורז'ואה, נערה עשירה ומלכת הכיתה המקומית. במהלך מנוסתה מקלואי, נתקלת מרינט באדריאן אגרסט, דוגמן שהתרחק רגשית מחבריו לספסל הלימודים כתוצאה ממותה של אמו, אמילי, הלומד בכיתתה; ומתאהבת בו. בדומה לאדריאן, גם אביו, גבריאל, אבל על מותה של אמילי והוא משתמש במופלא הפרפר, קמע קסום, במטרה להפוך לעש לילה ולמצוא את המופלא לו הוא זקוק על מנת להחזיר את אשתו לחיים.
הופעתו של "עש לילה" מורגשת על ידי וואנג פו, שומר תיבת המופלאים, שבוחר לשחרר את מופלאי החיפושית והחתול, אך שניהם נמלטים. במהלך חיפושיו אחרי השני המופלאים, ניצל פו מאוטובוס חולף על ידי מרינט, שעדיין נמלטת מקלואי, ומבין שהמופלא הגיע לרשותה. מבלי לדעת זאת, מרינט מגיעה לביתו של פו, שם היא נמצאת על ידי טיקי, קוואמי היצירה, בעוד שהקוואמי המשלים שלה, פלאג, קוואמי ההשמדה, עושה את דרכו לאדריאן.
השניים, שהופכים לחיפושית וחתול שחור, נתקלים זה בזה ועובדים יחד על מנת להביס את "הגרגויל", נבל שנוצר על ידי "עש לילה" באמצעות אקומה, פרפר הניזון מרגשות שליליים. בעקבות הקרב, פו עוקב אחר השניים ומדגיש את חשיבות שיתוף הפעולה ביניהם.
מרינט מסרבת בתחילה להמשיך לפעול תחת זהותה של "חיפושית", אך לאחר ש"עש לילה" מגייס נבלים נוספים על מנת לזרוע הרס בקרנבל, היא אוזרת את האומץ להילחם, הופכת שוב לחיפושית ומביסה אותם לצד חתול שחור.
חודשים חולפים, ומרינט מתכננת להתוודות בפני אדריאן על רגשותיה כלפיו, בעוד שאדריאן מתכנן להתוודות על רגשותיו בפני חיפושית. בהיותם לא מודעים לזהותם האמיתית אחד של השני, תוכניותיהם של השניים משתבשות. לאחר כישלונו האחרון, מחזק עש לילה את עצמו וממיט הרס ברחבי פריז, מה שמניע את חיפושית וחתול שחור לצאת לפעולה. עש לילה גובר על השניים, מקפיא אותם ולוקח את עגיליה של חיפושית, אך מרינט מצליחה להשתחרר משליטתו של עש לילה לזמן קצר ולדחוף את חתול שחור הרחק מעש לילה. עש לילה מבין כי חתול שחור הוא אדריאן, ופוסק ממעשיו. אדריאן סולח לאביו, בעוד שחיפושית (שמקבלת בחזרה את עגיליה) משיבה את מופלא הפרפר לפו ומתקנת את הנזק שנגרם לפריז.
במהלך נשף החורף בדצמבר, מרינט מוצאת את אדריאן ומגלה לו שהיא יודעת את זהותו, לאחר שחזתה בפיוס שלו עם אביו במהלך הקרב. לאחר שהיא חושפת גם את זהותה, השניים מתנשקים.
מאוחר יותר, נטלי סנוקואר, מנהלת משק ביתם של משפחת אגרסט, נכנסת למרתף שמתחת לבית המשפחה, שם נמצאת גופתה של אמו של אדריאן כשלבגדיה עטוי מופלא הטווס.
צוות המדבבים

| דמות | מדבב/ת בצרפתית | מדבב/ת באנגלית | מדבב/ת בעברית |
| --- | --- | --- | --- |
| מרינט דופן צ'אנג / חיפושית | אנוק אבוב | כריסטינה וי | ספיר דרמון |
| מרינט דופן צ'אנג / חיפושית | לו (צר') (שירה) | לו (צר') (שירה) | ספיר דרמון |
| אדריאן אגרסט / חתול שחור | בנז'מין בולן | ברייס פפנברוק | גיא זיידמן |
| אדריאן אגרסט / חתול שחור | אליוט (שירה) | דרו ראיין סקוט (שירה) | גיא זיידמן |
| גבריאל אגרסט / עש לילה | אנטואן טומה | קית' סילברסטיין | ערן מור |
| פלאג | טיירי קזאזיאן | מקס מיטלמן | ערן מור |
| טיקי | מארי נוננמאכר | מלה לי | תמי ברק |
| נטלי סנקואור | מארי שבלו | סברינה ויס | תמי ברק |
| אליה סזאר | מארי שבלו | קארי קרנן | מייה קדוש |
| קלואי בורז'ואה | מארי שבלו | סלא ויקטור | טליה ברקאי |
| נינו לה היף | אלכסנדר אינגוויאן | זינו רובינסון | ערן מור |
| סברינה ריינקומפריקס | מארי נונמאכר | קסנדרה לי מוריס | דקלה הדר |
| אליקס קובדל | מארי נוננמאכר | קירה באקלנד | דקלה הדר |
| טום דופן | מרסיאל לה מינו | כריסטופר קורי סמית' | גדי לוי |
| סבין צ'אנג | ג'סי לאמבוט | אן יאטקו | שירלי לילו |
| מאסטר וואנג פו | ז'ילבר לוי | פול סנט פיטר | סער בדישי |
| אמילי אגרסט | ז'ין שארטייה | קולין אושונסי | אלונה אלכסנדר |
הפקה

הפקת הסרט הוכרזה על ידי ז'רמי זג במהלך הפאנל העוסק בסדרה "המופלאה: הרפתקאות ליידי באג" בכנס הקומיקון שנערך באיסטנבול ב-29 בספטמבר 2018. ב-5 בדצמבר 2018, זג אישר שעלילת הסרט תשלב בין סיפור מקור להמשך עלילת סדרת הטלוויזיה. בהמשך נמסר כי סיום הפקת העונות הרביעית והחמישית של הסדרה לפני תחילת הפקת הסרט נמצאת בראש סדר העדיפויות של האולפנים. למחרת, חשף זג כי הסרט יהיה מחזמר שיכלול מוזיקה שהלחין בעצמו.
ב-16 במאי 2019, במהלך פסטיבל הקולנוע בקאן, אושר כי שמו של הסרט יהיה "הרפתקאות ליידי באג: התעוררות". עוד נחשף כי הפקת הסרט החלה וכי הסרט מוגדר כסרט הרפתקאות ופנטזיה-רומנטית. בהמשך אושר כי במאי הסרט "האמן הגדול מכולם", מייקל גרייסי, שותף להפקת הסרט. ב-5 באוקטובר 2019, הועלה טיזר מונפש קצר בהשתתפות ליידי באג לחשבון האינסטגרם של זג. ב-12 בפברואר 2020, הוכרז כי אולפני "Fantawild" שותפים להפקת והנפשת הסרט. במרץ 2022, נמסר כי הסתיימה העבודה על עריכת הסרט.
באפריל 2022, נחשף כי הסרט הופק בתקציב של 80 מיליון יורו, דבר שהופך אותו לסרט הצרפתי השני היקר ביותר שנעשה אי-פעם, כשבמקום הראשון ניצב הסרט "ולריאן ועיר אלף הכוכבים" (2017).
הפצה > שיווק

ב-5 בדצמבר 2022, הופץ קדימון ראשון לסרט.
הפצה > הפצה קולנועית

בכורת הסרט נערכה בגרנד רקס (צר') שבפריז ב-11 ביוני 2023.
הסרט עלה לאקרנים ב-5 ביולי 2023 בצרפת. על פי היומון "לה פיגארו", הסרט התעתד בתחילה לעלות לאקרנים בשלהי 2021. ב-18 ביוני 2021, במהלך פסטיבל אנסי, נחשף כי הפצת הסרט נקבעה למחציתה הראשונה של שנת 2022. בהמשך, נמסר כי הסרט עתיד לעלות לאקרנים בצרפת ב-3 באוגוסט 2022, תחת הפצתה של "SND Films", אולם מאוחר יותר נדחתה עלייתו לאקרנים ל-16 בנובמבר 2022, ובהמשך, נדחתה שוב ל-2 בדצמבר 2022.
ברחבי העולם, עלה הסרט לאקרנים בבתי הקולנוע בהולנד, ובאזורים דוברי-צרפתית בבלגיה, שווייץ ולוקסמבורג; במקביל לעלייתו לאקרנים בצרפת. במדינות אחרות, עלה הסרט לאקרנים החל מ-6 ביולי 2023 ואילך באיטליה, גרמניה ובאזורים דוברי-גרמנית בבלגיה, שווייץ ולוקסמבורג. בישראל, עלה הסרט לאקרנים ב-27 ביולי 2023.
הפצה > הזרמת מדיה

הסרט עלה לשירות הזרמת המדיה "נטפליקס" ב-28 ביולי 2023 במדינות נבחרות, לא כולל צרפת, גרמניה, יוון, מזרח אירופה ודרום-מזרח אסיה (כולל ישראל).
קוה (ממלכה עתיקה)

| --- | --- |

קוה בין הממלכת החתיות החדשות
 היסטוריה
 ישות קודמת:  האימפריה החתית שקרסה
 ישות יורשת:  חֿילכּו (אנ') באימפריה הפרסית
 
קְוֵה או ממלכת הדננים הייתה ממלכה "נאו־חתית" בשפלה שבמזרח קיליקיה, מדינת חסות של אשור, מחוז באימפריה האשורית, ומחוז באימפריה הבבלית, בתקופות שונות מהמאה ה־9 לפנה"ס ועד כיבושה על־ידי שכנתה חֿילכּו (אנ') בתחילת התקופה הפרסית. הממלכה מוזכרת בכתובות המלכותיות של מלכי אשור, בתעודות בבליות, וכן במקרא כמקור לסוסים: ”וּמוֹצָא הַסּוּסִים אֲשֶׁר לִשְׁלֹמֹה מִמִּצְרָיִם וּמקוה סֹחֲרֵי הַמֶּלֶךְ יִקְחוּ מקוה בִּמְחִיר” (מלכים א', י', כ"ח) (וכן "קוא" בפסוק המקביל בדברי הימים ב', א', ט"ז).
שם

בכתובת הדו־לשונית מצ'ינקיי ניכר גלגול המושגים שהסתיים בשם "קוה": בכתובת הלווית נזכר המונח "חִֿיַוִ", המקשר בין המונח "אַחִּֿיַוַ", שהוא גלגול של המונח אכאים, למונח קוה, שכן חֿ אנטולית מבוטאת לעיתים בשפות שמיות כק'. ייתכן שהשם התגלגל אף לחוי המקראי. השם "חִֿיַוַ" מופיע גם בכתובת לווית של מלך פליסתין, ומתייחס גם שם לממלכת קוה. האשורים הכירו את הממלכה כ"קוה" בלבד.
המונח המקביל בכתובת הפיניקית הוא "דננים" (המוזכר רבות גם בכתובת אזתוד, ובמצבת כלמו). מונח דומה, "עמק אדנ" (בפיניקית) וארץ adanawa (בלווית) מוזכר בכתובת אזתוד ובכתובת מצ'ינקיי, והשתמר עד היום בשם העיר אדנה. המונח "דננים" נקשר על־ידי חוקרים רבים לאחד מגויי הים, המוכר כ־Danuna במכתבי אחתאתן (אל־עמארנה) ובתעודה חתית, וכ־dnỉn בכתובת של רעמסס השלישי. קבוצות אלה מזוהות אף עם הדנאים, שם נוסף לאכאים; עם זאת, לאור הזיהוי של שם מצרי מוקדם יותר (tỉ-nꜣ-y-w) כדנאים, יש חוקרים המתנגדים לזיהוי ה־dnỉn כדנאים. חלק מהחוקרים אחרים מציעים ש"דננים" הוא גלגול של השם הלווי adanawani (שהתכווץ ל־adanuni, וממנו ל־danuni). שם העיר אדנה ידוע מטקסטים חתיים מהמאה ה־15 לפנה"ס, ולכן, חוקרים המקשרים בין השמות סבורים שקשר בין הדננים ל־dnỉn לא סביר, מאחר שהוא יחייב את המסקנה שמוצאם מקיליקיה. בהקשר למוצא ה־dnỉn, הוצע שהם הגיעו להילחם במצרים מקיליקיה; במקרה כזה, ייתכן שהם הגיעו לקיליקיה וישבו בה רק כתחנת ביניים בין ארץ מוצאם למצרים.
שם מין הרקפת Cyclamen coum מתייחס כנראה לקוה.
ראו גם

כיזוואתנה
קאראטפה וכתובת אזתוד
הכתובת הדו־לשונית מצ'ינקיי
אכאים
לקריאה נוספת

נדב נאמן, ערך "קוה, קוא", בתוך: אנציקלופדיה מקראית ז' (קאת–שלשיה), מוסד ביאליק, 1976, עמ' 87–92 (גרסה מקוונת של הספר (לבעלי הרשאה), באתר "כותר")
John David Hawkins, Corpus of Hieroglyphic Luwian inscriptions, Volume I, de Gruyter, 2000, עמ' 39–44
אוון פרגוסון

אוון ג'ו פרגוסון (באנגלית: Evan Joe Ferguson; נולד ב-19 באוקטובר 2004 בבטיסטאון שבאירלנד) הוא כדורגלן אירי המשחק בעמדת החלוץ בקבוצת וסטהאם יונייטד בהשאלה מברייטון אנד הוב אלביון מהפרמייר ליג ובנבחרת אירלנד.
קריירת מועדונים

פרגוסון גדל במחלקת הנוער של בוהמיאנס. הוא ערך שלוש הופעותת בקבוצה הבוגרת של המועדון במסגרת ליגת העל האירית.
קריירת מועדונים > ברייטון

ב-9 בינואר 2021 חתם פרגוסון בברייטון אנד הוב אלביון מהפרמייר ליג. ב-26 בדצמבר 2022 ערך את הופעת הבכורה שלו במועדון, בניצחון 1–3 על סאות'המפטון במסגרת המחזור ה-17 בליגה לעונת 2022/2023. ב-31 בדצמבר הבקיע את שער הבכורה שלו במועדון, בהפסד 2–4 לארסנל במסגרת המחזור ה-18 בליגה.
במחזור הראשון של עונת 2023/2024 בפרמייר ליג הבקיע נגד העולה החדשה לוטון טאון בניצחון 1–4. הבקיע שלושער נגד ניוקאסל יונייטד בניצחון 3-1.
קריירה בינלאומית

ב-17 בנובמבר 2022 ערך פרגוסון את הופעת הבכורה שלו בנבחרת אירלנד, בהפסד 1–2 לנבחרת נורווגיה במשחק ידידות. ב-22 במרץ 2023 הבקיע את שער הבכורה שלו בנבחרת, בניצחון 2–3 על נבחרת לטביה במשחק ידידות.
הערות שוליים

↑  Bohs' precocious teenage striker Evan Ferguson joins Brighton באתר The 42, ‏ 9 בינואר 2021 (באנגלית)'"`UNIQ--templatestyles-00000012-QINU`"'
טל מאיר

| --- | --- |

 לידה:  27 בנובמבר 1983 (בת 41) קרני שומרון, ישראל
 מדינה:  ישראל ישראל
 תקופת הפעילות:  מ-2007
 קישורים חיצוניים
 פייסבוק:  100000580721357
 טוויטר (X):  TalMeir2
טל מאיר (נולדה ב-27 בנובמבר 1983) היא עיתונאית, פובליציסטית ומגישת טלוויזיה ישראלית. מגישה את תוכנית 'ישראל הבוקר' בערוץ עכשיו 14. בעבר הגישה את מהדורת "חדשות הלילה".
ביוגרפיה

מאיר נולדה וגדלה בקרני שומרון למשפחה דתית לאומית. נכדתם של ליאון ושולמית רויטמן חברי המחתרת היהודית צרפתית. אחי-סבה הוא פאול רויטמן.
מאיר עשתה שירות לאומי במשך כשנתיים. לאחר מכן הייתה שליחת הסוכנות היהודית בדרום אפריקה ובאנגליה מטעם "הסמינרים הציוניים" ומדריכה ביד יצחק בן-צבי.
מאיר למדה לתואר ראשון בגאוגרפיה ואיכות הסביבה באוניברסיטת תל אביב, וקיבלה תעודה בתקשורת מבית ספר כותרת בשילוב אוניברסיטת תל אביב ולאחריה הצטרפה לעולם התקשורת.
ב-2007 עבדה בערוץ 10 כתחקירנית בתוכנית חמש עם רפי רשף. ב-2008 עבדה כתחקירנית בתוכנית "הבוקר של קשת", בהגשת אורן וייגנפלד ולינוי בר גפן בזכיינית המתחרה "קשת" במסגרת שידורי ערוץ 2. ב-2009 עבדה כרכזת מערכת בתוכנית האקטואליה "סטטוס" בערוץ 3 בכבלים בהגשת עידן קוולר וקרנית גולדווסר.
ב-2011 החלה לשמש כתבת במדור יהדות של אתר ynet. היא שימשה כתבת במגזין "פנימה".
מאיר התנדבה במשך חמש שנים במגן דוד אדום ובאיל"ן שלוש שנים.
בשנת 2014 נמנתה מאיר על מקימי ערוץ 20. היא החלה כמנהלת לוח שידורים ורכזת תוכן בערוץ ולאחר מכן כתבת התיישבות. בהמשך הגישה את התוכנית "עכשיו בוקר" ושימשה מגישה מחליפה בתוכניות אקטואליה בהן "זמן כנסת" "עכשו לילה" ומהדורת החדשות המרכזית של ערוץ 20.
עם מעבר הערוץ לאפיק 14, הגישה את התוכנית "שלוש" ואת התוכנית "שבע" לצדו של יעקב ברדוגו. כיום היא מגישה בערוץ את תוכנית האקטואליה "ישראל הבוקר", כאשר בעבר הגישה אותה לצדו של שי גולדן. היא מפרסמת מאמרי דעה באתר ערוץ 7.
בשנת 2025 נכללה ברשימת 45 הנשים המשפיעות של המגזר (הדתי לאומי) בעיתון "מקור ראשון".
מאיר נשואה לאיש קבע אם לחמישה ומתגוררת ביקיר.
הערות שוליים

↑   ציוץ של טל מאיר ברשת החברתית אקס (טוויטר), 17 באפריל 2023
1 2 3  '"`UNIQ--nowiki-00000002-QINU`"' שיראל דילר,'"`UNIQ--nowiki-00000003-QINU`"'‏הנשים המשפיעות של המגזר: טל מאיר, בעיתון מקור ראשון, 28 בפברואר 2025
↑  מביאה את הבוקר, באתר מגזין פנימה, ‏3 בפברואר 2025
↑  מאמרי דעה של טל מאיר בערוץ 7, באתר ערוץ 7
↑  עכשיו 14 תרבות ובידור,'"`UNIQ--nowiki-00000009-QINU`"'"שנים ללא שינה רצופה": טל מאיר מפרגנת לבעלה שסיים קורס פו"ם, באתר עכשיו 14, 5 בינואר 2023
|  |
| --- | --- | --- |
| תוכניות | "ישראל הבוקר" • "עדן ועודד" • "האולפן הפתוח" • "ארבע" • "ריקלין ושות" • "הדו"ח של אראל" • "שבע" • "מהדורת החדשות המרכזית של עכשיו 14 "•"הפטריוטים" • ריקלין ושות • "פָתְחִי את שַׁי" • "כלכלי בלילה" |  |
| סגל | דור אזרד  • אמיר איבגי • שגיא אלמוג כהן • נועם אמיר • מולי ארי • עקיבא ביגמן • הלל ביטון רוזן • דרור בלאזדה • יעקב ברדוגו • שרה ב"ק • שי גולדשטיין • בועז גולן • טל היינריך • עדן הראל • יהונתן וייס • דנה ורון • יותם זמרי • יערה זרד • עידו טאובר • יאיר אלטמן • מגי טביבי • עומרי חיים • שלו כחלון • אדיר לחקים • רונה לוי •  שיראל ללום נהיר • נתי לנגרמן • טל מאיר • ינון מגל • תמיר מורג • עודד מנשה • אראל סג"ל • גיל ססובר • מורן סקיטל • ליאור סודרי • אריאל עידן • איתמר פליישמן • אליה פרג'ון • גלעד צוויק • מוטי קסטל • דני רופ • שמעון ריקלין • עתי שלו • ליטל שמש |  |
ארמנד דופלנטיס

ארמנד "מונדו" דופלנטיס (באנגלית: Armand "Mondo" Duplantis; נולד ב-10 בנובמבר 1999) הוא אתלט אמריקאי-שוודי (מייצג את שוודיה בתחרויות הבינלאומיות) המתחרה בקפיצה במוט. הוא היה האלוף האולימפי פעמיים ברציפות (טוקיו 2020 ופריז 2024), פעמיים ברציפות אלוף העולם (יוג'ין 2022 ובודפשט 2023), שלוש פעמים ברציפות אלוף אירופה (ברלין 2018, מינכן 2022 ורומא 2024) ושיאן העולם בקפיצה במוט.
דופלנטיס זכה שלוש פעמים בתואר אתלט השנה בעולם (2020, 2022 ו-2023).
ביוגרפיה

דופלנטיס נולד וגדל בלפאייט שבלואיזיאנה, בנם של גרג דופלנטיס והלנה הדלנד. אביו, ממוצא קאג'וני, היה קופץ במוט אמריקאי בעל שיא אישי של 5.80 מטר, ואמו השוודית התחרתה בקרב שבע ושיחקה כדורעף, שניהם התחרו ונפגשו במהלך לימודיהם באוניברסיטת המדינה של לואיזיאנה. אחיו הגדול, אנתוני, הוא שחקן בייסבול שנבחר בדראפט ה-MLB על ידי ניו יורק מטס.
כבר בגיל חמש החל דופלנטיס להתאמן בקפיצה במוט ומגיל שבע ואילך החזיק בתוצאות הטובות ביותר לגילו בעולם. מתקן אימונים מיוחד, כולל בור קפיצה ומסלול ריצה של 38 מטר נבנה עבורו בחצר ביתו. הוא בחר לייצג את שוודיה בתחרויות בינלאומיות, בין היתר מאחר שבכך לא ייאלץ להתמודד בתחרויות המוקדמות האמריקאיות לתחרויות המרכזיות ולמשחקים האולימפיים בפרט. באליפות העולם באתלטיקה לנוער שנערכה בסנטיאגו דה קאלי זכה במדליית זהב בשיא אליפות של 5.30 מטר. ב-2016 זכה במדליית ארד באליפות העולם באתלטיקה עד גיל 20 בתוצאה של 5.45 מטר.
ביוגרפיה > 2017

במרץ ניצח בתחרות התיכונים של ארצות הברית באולם בתוצאה של 5.82 מטר, תוצאה שהיוותה שיא עולם עד גיל 20 ושיא שוודיה לבוגרים באולם. חודש לאחר מכן עבר גובה של 5.90 מטר בתחרות באצטדיון באוסטין שבטקסס, וקבע בכך שיא שוודי ושיא עולם עד גיל 20. ביולי זכה במדליית זהב באליפות אירופה עד גיל 20 כשקבע שיא אליפות של 5.65 מטר.
באליפות העולם שנערכה באוגוסט אותה שנה סיים במקום התשיעי בתוצאה של 5.50 מטר.
ביוגרפיה > 2018

דופלנטיס החל ללמוד ולהתאמן באוניברסיטת המדינה של לואיזיאנה. בינואר דופלנטיס שיפר את שיא העולם באולם עד גיל 20 כשקבע תוצאה של 5.83 מטר בתחרות ברינו, בפברואר שיפר שיא זה ל-5.88 מטר בתחרות בקלרמון-פראן. באליפות העולם באולם שנערכה בברמינגהאם, בריטניה בתחילת מרץ הוא סיים במקום שביעי בתוצאה של 5.70 מטר. במרץ הוא שיפר את שיא העולם באצטדיון עד גיל 20 עם תוצאה של 5.92 מטר ובמאי שיפר אותו שוב והעמידו על תוצאה של 5.93 מטר.
ביוני ניצח בתחרות ליגת היהלום בסטוקהולם בתוצאה של 5.86 מטר. ביולי 2018 זכה במדליית זהב באליפות העולם עד גיל 20 וקבע שיא אליפות של 5.82 מטר.
ביוגרפיה > 2018 > אלוף אירופה

חודש לאחר מכן, באליפות אירופה שנערכה בברלין גרמניה באוגוסט זכה דופלנטיס במדליית זהב כשקבע תוצאה של 6.05 מטר, המהווה שיא עולם עד גיל 20, שיא אירופי עד גיל 23 ושיא אליפות, לפני טימור מורגונוב מרוסיה (6.00 מטר) ושיאן העולם רנו לאבילני מצרפת (5.95 מטר). כמו כן על אף שייצג את שוודיה, בשל אזרחותו האמריקאית הוכרה התוצאה גם כשיא אמריקאי. על הישגיו זכה בתואר הכוכב העולה של התאחדות האתלטיקה הבינלאומית.
ביוגרפיה > 2019 > סגן אלוף עולם

בתחרות שנערכה בקרוליינה הצפונית בחודש מאי שבר דופלנטיס את שיא המכללות, לאחר שקפץ לגובה של 6.00 מטר. ביוני הודיע כי הוא עוזב את האוניברסיטה ופונה לקריירה מקצוענית. מיד לאחר מכן זכה בתחרות ליגת היהלום בפאלו אלטו בתוצאה של 5.93 מטר. באליפות העולם שנערכה בדוחה שבקטר ב-1 באוקטובר הוא זכה במדליית כסף בתוצאה של 5.97 מטר, זהה לזו של המנצח סם קנדריקס מארצות הברית, אך עם יותר פסילות. שלישי סיים פיוטר ליסק מפולין (5.87 מטר).